
РЕПУБЛИКА СРБИЈА
ОПШТИНА ЛАЈКОВАЦ
ПРЕДСЕДНИК ОПШТИНЕ
Број: 681-38/I-26
Датум: 26.05.2026. године
Лајковац
Омладински трг бр. 1.
Тел: 014/3433-109
С.Ћ.
                                                                                                                                   
			
На основу члана 25. Закона о јавном информисању и медијима („Службени гласник РС“, бр. 92/23 и 51/25 – у даљем тексту: Закон), члана 18, 19 и 21. Правилника о суфинансирању пројеката за остваривање јавног интереса у области јавног информисања („Службени гласник РС“, број: 6/24, 106/24 и 98/25– у даљем тексту: Правилник), одлучујући о предлозима за чланове Стручне комисије за оцену пројеката у области јавног информисања у 2026. години, председник општине Лајковац доноси 

РЕШЕЊЕ
О ИЗМЕНИ РЕШЕЊА
о именовању Стручне комисије за оцену пројеката у области јавног информисања у 2026. години


I Врши се измена Решења о именовању Стручне комисије за оцену пројеката у области јавног информисања у 2026. години, број: 681-27/I-26 од 08.04.2026. године, тако што се тачка IV мења и гласи:

„Именованим члановима Стручне комисије утврђује се накнада за учешће у раду комисије у нето износу од 50.000,00 динара за сваког члана.“

II У свему осталом измена Решењe о именовању Стручне комисије за оцену пројеката у области јавног информисања у 2026. години, број: 681-27/I-26 од 08.04.2026. године, остаје непромењено.

III Ово Решење ступа на снагу даном доношења.

IV Решење о измени Решења о именовању Стручне комисије за оцену пројеката у области јавног информисања у 2026. години доставити члановима Стручне комисије, Одељењу за буџет и финансије и Одељењу за општу управу и друштвене делатности Општинске управе општине Лајковац

V Ово Решење објавити на званичној страници општине Лајковац и на веб порталу Јединственог информационог система.


                                                                                                          ПРЕДСЕДНИК ОПШТИНЕ
                                                                                      Андрија Живковић                                                        










O б р а з л о ж е њ е

Конкурс за суфинансирање проjеката производње медијских садржаја у области јавног информисања на територији општине Лајковац у 2026. години објављен је на ЈИС-у и на сајту општине Лајковац и трајао је од 28. фебруара до 14. марта 2026. године. Јавним позивом којим је расписан Конкурс, у складу са Законом, позвана су новинарска и медијска удружења и независни медијски стручњаци да путем ЈИС-а предложе чланове стручне комисије, у року од 15 дана од дана објављивања Конкурса.
Чланом 25. став 1. Закона и чланом 18. Правилника прописано је да оцену пројеката поднетих на конкурс врши комисија од три или 5 чланова.
	Чланом 25. став 3. Закона и чланом 19. став 1. Правилника, прописано је да чланове комисије именује руководилац органа који је расписао конкурс и то из реда теоретичара, аналитичара и практичара из области медија који се самостално пријављују, односно, која пријављују новинарска и медијска удружења, а који нису у сукобу интереса, односно који не обављају јавну функцију, у смислу прописа којима се уређује сукоб интереса при обављању јавне функције.
Чланом 21. Правилника, прописано је да се већина чланова комисије именује се на предлог новинарских и медијских удружења. Након достављања предлога за чланове комисије стручна служба органа који је расписао конкурс саставља две ранг листе пријављених кандидата у складу са бројем бодова из бодовних листи (кандидати које су предложила новинарска и медијска удружења и кандидати који се самостално пријављују). На основу наведених ранг листа руководилац органа који је расписао конкурс именује комисију. Како је двоје кандидата са ранг листе која су пријавила удружења и 4 кандидата са ранг листе самосталних стручњака, а који су имали највећи број бодова одустали од кандидатуре, донето је Решење као у диспозитиву.
Упутство о правном средству: Ово решење је коначно у управном поступку и против истог жалба није допуштена, већ се може покренути управни спор тужбом пред Управним судом, у року од 30 дана од дана објављивања овог решења.    

